b'\n_START_ARTICLE_\nHusk lige tandb\xc3\xb8rsten\n_START_PARAGRAPH_\nHusk lige tandb\xc3\xb8rsten er titlen p\xc3\xa5 et dansk tv-show, der blev sendt p\xc3\xa5 DR1 i 1995-96 og igen fra 2012 efter 17 \xc3\xa5rs pause. Programmet er en dansk udgave af det engelske tv-show Don\'t Forget Your Toothbrush, der havde Chris Evans som v\xc3\xa6rt. Den danske udgave havde i 1995-1996 Casper Christensen og Anette Toftgaard i front og havde cirka 1,5 millioner seere hver fredag, det blev sendt._NEWLINE_Overskriften p\xc3\xa5 anmeldelsen i Ekstra bladet var "Bunden er n\xc3\xa5et"._NEWLINE_Programmet blev genoplivet i 2012 med Christian Fuhlendorff som v\xc3\xa6rt.\n_START_SECTION_\nOverordnet ide\n_START_PARAGRAPH_\nShowet blev indspillet live og havde to centrale elementer: Pr\xc3\xa6sentationen af en stjerne samt en publikumskonkurrence om en rejse. Et sp\xc3\xa6ndingsmoment omkring rejsen var, at den enten kunne g\xc3\xa5 til et eksotisk rejsem\xc3\xa5l eller et knap s\xc3\xa5 eksotisk m\xc3\xa5l i form af en dansk provinsby. De to muligheder blev opstillet med bogstavrim, s\xc3\xa5 rejsem\xc3\xa5lene en aften f.eks. kunne v\xc3\xa6re Nepal eller Nibe. _NEWLINE_Stjernen gav undervejs et par numre og deltog i en quiz mod en af sine fans blandt publikum.\n_START_SECTION_\nPr\xc3\xa6miekonkurrencer\n_START_PARAGRAPH_\nUndervejs i programmet blev en eller flere blandt publikum udvalgt til at deltage i et mindre spil. Her var der s\xc3\xa5 mulighed for oftest at vinde en masse penge, men sommetider var det ogs\xc3\xa5 muligt at vinde noget, som havde personlig interesse \xe2\x80\x93 f.eks. en tur til en teaterforestilling i London eller shopping i Paris. _NEWLINE_For at vinde en af pr\xc3\xa6mierne skulle man v\xc3\xa6re med i sk\xc3\xb8re konkurrencer \xe2\x80\x93 ofte var nogle af deltagerens personlige genstande bragt med ind i studiet. Engang var der f.eks. en mand, som skulle identificere sin fugl, som blev pr\xc3\xa6senteret sammen med tre identiske fugle.\n_START_SECTION_\nHj\xc3\xa6lp\n_START_PARAGRAPH_\nI nogle udsendelser var der hj\xc3\xa6lp til nogen der havde problemmer, der var f.eks. en kvinde der aldrig havde fl\xc3\xb8jet, der blev sendt op i fly.\n_START_SECTION_\nSuperFan quiz\n_START_PARAGRAPH_\nI l\xc3\xb8bet af programet var der en SuperFan quiz, hvor fanen og stjenen hver havde taget en gave med, hvis den anden vandt. Quizzen gik ud p\xc3\xa5, at Casper Christensen i l\xc3\xb8bet af 2 minutter stillede deltagerne sp\xc3\xb8rgsm\xc3\xa5l om stjernen, og vinderen blev nu den af fanen og stjernen, der vidste mest om stjenen.\n_START_SECTION_\nSpr\xc3\xa6ng publikum i luften\n_START_PARAGRAPH_\nEfter at superstjernen havde givet sit sidste nummer, skulle han/hun "spr\xc3\xa6nge" publikum i luften._NEWLINE_N\xc3\xa5r en person blandt publikum s\xc3\xa5ledes blev spr\xc3\xa6ngt i luften, kom der en masse r\xc3\xb8g som signal til, at han/hun fik et kvalifikationssp\xc3\xb8rgsm\xc3\xa5l, der ved rigtigt svar gav adgang til den afg\xc3\xb8rende spil om rejsen i form af T\xc3\xa6nd tequilaen. Den udvalgte fik en partner med til denne konkurrence\n_START_SECTION_\nT\xc3\xa6nd tequilaen\n_START_PARAGRAPH_\nDe to deltagere fik i alt ni sp\xc3\xb8rgsm\xc3\xa5l. Fik de fem rigtige var de p\xc3\xa5 vej til et ophold p\xc3\xa5 Hotel D\xe2\x80\x99Angleterre efterfulgt af superrejsen, mens de ved fem forkerte gik til n\xc3\xa6ste skridt. Her blev der ringet op til en seer, der sad foran tv, der nu fik et sp\xc3\xb8rgsm\xc3\xa5l. Hvis seeren svarede rigtigt, var seeren p\xc3\xa5 vej til superrejsen, men hvis seeren svarede forkert, vandt parret i studiet alligevel superrejsen.\n_START_SECTION_\nEkstra shows\n_START_PARAGRAPH_\ni 2004 blev der optaget 6 nye udsendelser, og udsendt sammen med udvalgte tidligere udsendelser\n_START_SECTION_\nSted\n_START_PARAGRAPH_\nHusk lige tandb\xc3\xb8rsten blev i 1995-96 optaget ind p\xc3\xa5 selve K\xc3\xb8benhavns Lufthavns omr\xc3\xa5de, i en gammel hangar der st\xc3\xa5r i udkanten af lufthavnen.\n_START_SECTION_\n2012\n_START_PARAGRAPH_\nEfter 17 \xc3\xa5rs pause var "Husk lige tandb\xc3\xb8rsten" tilbage i ny version i efter\xc3\xa5ret 2012. Casper Christensen var igen med, men denne gang bag kameraet, i det at det var hans produktionsselskab, Douglas Entertainment, der stod for at producere de i alt otte programmer. Den nye v\xc3\xa6rt var Christian Fuhlendorff, og ved hans side stod Christina Bj\xc3\xb8rn som medv\xc3\xa6rtinde. Det blev kun til denne ene s\xc3\xa6son.'